b'\n_START_ARTICLE_\nDirect Connect\n_START_PARAGRAPH_\nDirect connect (DC \xe2\x80\x93 \xe2\x80\x9etiesioginis prisijungimas\xe2\x80\x9c) \xe2\x80\x93 peer - to - peer duomen\xc5\xb3 perdavimo protokolas. Populiariausias j\xc4\xaf naudojantis programin\xc4\x97s \xc4\xafrangos klientas yra atviro kodo DC++ ir jo \xc4\xafvairios versijos. Direct connect klientai jungiasi prie centrinio hubo (da\xc5\xbeniausiai 411 portu) ir gali si\xc5\xb3sti failus tiesiogiai i\xc5\xa1 vieno kompiuterio kitam.\n_START_SECTION_\nHubai\n_START_PARAGRAPH_\nDirect connect strukt\xc5\xabros mazgai yra hubai, prie kuri\xc5\xb3 jungiasi klient\xc5\xb3 naudotojai, ta\xc4\x8diau tinklai n\xc4\x97ra tokie decentralizuoti kaip kad Gnutella ar FastTrack. Naudotojai gali prisijungti daugiau nei prie vieno hubo. Hubai teikia informacij\xc4\x85 apie kitus naudotojus bei leid\xc5\xbeia atlikti fail\xc5\xb3 paie\xc5\xa1k\xc4\x85 tarp prisijungusi\xc5\xb3 naudotoj\xc5\xb3. Paie\xc5\xa1k\xc4\x85 galima atlikti tiek konkre\xc4\x8diame kliente, pa\xc5\xbei\xc5\xabr\xc4\x97ti jo skleid\xc5\xbeiam\xc5\xb3 fail\xc5\xb3 direktorij\xc4\x85 (-as), tiek bendrai visame hube ie\xc5\xa1koti pagal pavadinimo simbolius. Duomen\xc5\xb3 perdavimas ir apsikeitimas failais vykdomas tiesiogiai tarp susijungusi\xc5\xb3 hubo naudotoj\xc5\xb3 klient\xc5\xb3, tradiciniu peer - to - peer b\xc5\xabdu._NEWLINE_Hubai da\xc5\xbenai b\xc5\xabna specalizuoti, teikinatis pirmenyb\xc4\x99 konkre\xc4\x8dioms fail\xc5\xb3 r\xc5\xab\xc5\xa1ims ar net j\xc5\xb3 temoms. Taip pat hubai gali b\xc5\xabti skirti ir palaikomi konkretaus interneto prieigos tiek\xc4\x97jo, tokiu b\xc5\xabdu leid\xc5\xbeiama greitai keistis failais to paties tiek\xc4\x97jo tinklo naudotojams. Hubai gali taikyti tam tikrus reikalavimus nautojoms, pvz., tam tikras skleid\xc5\xbeiam\xc5\xb3 duomen\xc5\xb3 dydis, naudotoj\xc5\xb3 i\xc5\xa1siun\xc4\x8diam\xc5\xb3 duomen\xc5\xb3 slot\xc5\xb3 sk\xc4\x8d., did\xc5\xbeiausias leistinas hub\xc5\xb3 skai\xc4\x8dius ir pan. Hubai gali teikti nautotoj\xc5\xb3 registravimo ir autentifikavimo paslaug\xc4\x85.'